ਵਿਸ਼ਾ : ਚੀਨੀ ਕੋਰੋਨਾਵਾਈਰਸ: ਚੀਨ: ਖ਼ਤਰਨਾਕ ਵਾਇਰਸ ਕਾਰਨ ਮੌਤਾਂ ਦਾ ਅੰਕੜਾ ਵਧਿਆ, ਦੋ ਕਰੋੜ ਲੋਕਾਂ ਦੀ ਆਵਾਜਾਈ ਪ੍ਰਭਾਵਿਤ ।
ਚੀਨ ਵਿੱਚ ਕੋਰੋਨਾਵਾਇਰਸ ਕਰਕੇ ਬੇਹੱਦ ਸਾਵਧਾਨੀ ਵਰਤੀ ਜਾ ਰਹੀ ਹੈ। ਇਸ ਦੇ ਤਹਿਤ ਹੁਬੇਈ ਇਲਾਕੇ (ਕੋਰੋਨਾਵਾਈਰਸ ਦੇ ਸੈਂਟਰ) ਵਿੱਚ ਲੌਕਡਾਊਨ ਦਾ ਦਾਇਰਾ ਹੋਰ ਵਧਾ ਦਿੱਤਾ ਗਿਆ ਹੈ।
ਇਸ ਵਾਇਰਸ ਨਾਲ ਹੋਈਆਂ ਮੌਤਾਂ ਦਾ ਅੰਕੜਾ 26 ਹੋ ਗਿਆ ਹੈ। 

ਵੁਹਾਨ ਸਣੇ 10 ਸ਼ਹਿਰਾਂ ਦੇ 2 ਕਰੋੜ ਲੋਕਾਂ ਨੂੰ ਯਾਤਰਾ ਸਬੰਧੀ ਲਗਾਈਆਂ ਗਈਆਂ ਪਾਬੰਦੀਆਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ। 

ਵੀਰਵਾਰ ਨੂੰ ਹੁਬੇਈ ਇਲਾਕੇ ਤੋਂ ਬਾਹਰ ਪਹਿਲਾ ਮੌਤ ਦਾ ਮਾਮਲਾ ਵੀ ਦਰਜ ਕੀਤਾ ਗਿਆ ਹੈ। 

ਦੇਸ ਦਾ ਉੱਤਰ-ਪੂਰਬੀ ਇਲਾਕਾ ਰੂਸ ਨਾਲ ਲੱਗਦਾ ਹੈ ਅਤੇ ਇਹ ਵੁਹਾਨ ਤੋਂ 2,000 ਕਿਲੋਮੀਟਰ ਦੂਰ ਹੈ। 

ਕੌਮੀ ਪੱਧਰ 'ਤੇ ਉੱਤੇ ਵਾਇਰਸ ਨਾਲ ਪੀੜਤ 830 ਮਾਮਲਿਆਂ ਦੀ ਪੁਸ਼ਟੀ ਹੋਈ ਹੈ। 

ਇਸ ਵੇਲੇ ਚੀਨ ਵਿੱਚ ਨਵੇਂ ਸਾਲ ਦੀ ਆਮਦ ਹੁੰਦੀ ਹੈ ਅਤੇ ਇਹ ਚੀਨੀ ਕੈਲੈਂਡਰ ਦੀ ਬੇਹੱਦ ਮਹੱਤਵਪੂਰਨ ਤਰੀਕ ਹੁੰਦੀ ਹੈ, ਜਿਸ ਦੌਰਾਨ ਲੱਖਾਂ ਲੋਕ ਆਪਣੇ ਘਰ ਆ ਜਾਂਦੇ ਹਨ।